**ОТЧЕТ ЗА ДЕЙНОСТА**

**НА Настоятелството на**

***НЧ”Изгрев-1900” с. Павел,***

***общ. Полски Тръмбеш***

**За периода 01.01.21г. до 31.12.21г.**

Измина още една година от нашата история,когато решавахме от трудните въпроси на битието и се обръщаме назад към традиции на нашия народ съхранени в читалището.

Длъжни сме да продължим завещаното ни от нашите деди и предаваме на идните поколения за да запазим и съхраним чрез традициите си и всички ценности на нацията.

Народните читалища са първите и най-стари организирани структури на гражданското общество като устойчиви културни институции,които имат специфичната мисия за съхранение и развитие на традициите.

В съвременните условия,запазвайки своята гъвкавост,простирайки се на територията на цялата страна,читалищата са призвани да откликнат на новите потребности на българското общество.

Тези и още много въпроси трябва да си задаваме винаги ние от Настоятелството и всички членове на читалището.Настоятелството на читалището за отчетния период беше в състав:

1.Катя Стамова - председател.

2.Надежда Димитрова- секретар.

Членове:1.Румяна Максимова, Труфанка Петкова и Елка Иванова.

Проверителна комисия в състав: Румяна Ангелова-председател , Димитринка Ангелова и Ивелина Димитрова.

На заседанието на читалището се приемаха планове за работа и обсъждаха отчети за приходи и разходи за периода.На заседанието присъстваха почти всички членове на Настоятелството, но броя от пет члена е трудно да присъстват почти винаги на заседанията.

**БИБЛИОТЕЧНА ДЕЙНОСТ**

Основен дял в работата на читалището е библиотеката.Тя наброява **12 389** тома литература и други материали.Читателите са **66** като от година на година намаляват.Интересът към книгите е изместен от компютри и други неща с който младите хора се занимават.Раздадени книги **298** и посещения **298**. Възрастните читатели четат през зимата а децата през лятото,защото имат задължения да прочетат книги,които ще изучават в училище.

От **2010 год**.в читалището има компютър и интернет,които и децата ползват за обучение. …..

**ХУДОЖЕСТВЕНА САМОДЕЙНОСТ**

Към НЧ ,,Изгрев – 1900", с.Павел работи:

- Група за Автентичен Фолклор

- Клуб за народни танци ,,Павелски мераклии"

- Група за Народни обичаи – възрастни

- Група за Народни обичаи / Лазаруване/- деца.

**КУЛТУРНО - МАСОВА РАБОТА**

***Културно – масовата работа премина под знака на споменатите програми и бележити дати и годишнини.***

Работата на читалището в условия на пандемията ***COVID 19*** през 2021**година** в повечето случаи би виртуална, поради забраните породени от вируса и ограниченията наложени от държавните институции. Голяма част от празниците и именните дни през годината , поставени в плана на събитията бяха отбелязвани през 2021година само във фейсбук страницата ни . Други бяха на т.н. хибридно отбелязване т.е. при пълно спазване на мерките за безопасност се раздаваха материали за изработка и участие на децата участващи в различните инициативи на читалището.

Отбелязване виртуално на празниците през месец Януари - Василювден , Богоявление / Йордановден/, Ивановден , Антонов и Атанасовден, както и Бабинден в с.Павел.

Трифон Зарезан в село Павел.

**14.02.2021** **год**. - Тази година празникът бе отбелязан под покрива НЧ” Изгрев – 1900” с. Павел . Ограничението Ковид 19 наложи представителите на Кметство, Читалище и Пенсионерски клуб да се съобразят с противо-епидимиологичните мерки. Извършено бе ритуално зарязване на лоза, изплитане на венец и други традиции и обичаи свързани с празника. Всичко бе запечатано в снимки и споделено с приятелите на читалището във фейсбук. Да съхраним традициите и да ги предадем на идните поколения това е желанието на всички нас.

Баба Марта чука на вратата...

И тази година не пропуснахме...

Нашето ателие за мартенички отвори врати на още в началото на Февруари . Под сръчните ръце на представители на НЧ"Изгрев - 1900" с.Павел , Кметство и Пенсионерски клуб се създадоха много и чудни мартенички. Библиотекарката Мая Николаева, кметът на с.Павел Ирена Трендафилова и Янка Борисова раздадоха на всички в селото мартенички за здраве. В пощата Атанаска Личева продължи традицията при раздаването на пенсиите….

**01.03.2021** **год.** Отбелязваме Баба Марта, но и Празник на Самодееца ! Мартенички раздадохме и празниците отбелязахме…

**03.03.2021** **год.** Поднасяне на цветя на паметника Пирогов в съвместно с Кметство село Павел.

**04.03.2021** **год.** Провеждане на Годишно отчетно събрание на НЧ” Изгрев – 1900” с.Павел.

**08.03.2020** **год.** По повод "Международния ден на жената Осми март", ние от НЧ"Изгрев - 1900" изработихме собственоръчно Пана с послание за да зарадваме Вас нашите приятели за красивият празник. Към изложбата на ръчно направени мартенички , добавихме и тази на сувенири изработени от настоятелите. Творбите бяха изложени в малкият салон на читалището, снимки сачихме и в страницата на читалището за да могат да бъдат видяни от всички желаещи.

**02.03.2020 год.** На 2 април светът отбелязва Международния ден на детската книга. Празнува се от 1967 г. и датата съвпада с рождения ден на датския писател Ханс Кристиан Андерсен, който е създал едни най-популярните приказки на всички времена.Всяка година , на този ден нашата библиотекарка, учителките в детската градина и малките ученици се забавляват с четене на детски приказки. И тази година традицията щеше да бъде спазена, но извънредните обстоятелства не позволяват.

Нашата молба беше малки и големи читатели да отбележат празника, като прочетат поне една приказка на дете което не може да чете.

**11.04.2020 год.** Отбелязване на Лазаровден. Виртуална информация за празника на страницата на читалището. В състояние на извънредно положение и множество ограничения, с цел да бъде запазено здравето ни, групата от чаровни лазарки не може да изпълни традицията. Но... нашите малки момичета Ви поздравиха със семейни снимки от празника в домовете им.

**12.04.2020 год.** Цветница…Ние и нашите малки творци към НЧ" Изгрев - 1900" с. Павел, приготвихме малка виртуална изложба . Темата разбира се е свързана с прекрасните празници "Цветница" и "Великден".

**16.04.2020 год.** Велики четвъртък. Всяка година на този ден под покрива на читалището се събират деца от различни възрасти и заедно боядисваме яйца за здраве. Но.... сега ситуацията не позволява. Въпреки това, традицията трябва да се спази дори с състояние на извънредно положение. Ние настоятелите от читалището помолихме нашите малки приятели да оцветят яйчица и зайчета от стириопор /, материали , които им осигурихме/, да снимат творбите си , а ние да зарадваме с тях вас приятели. Изработихме и яйца от тесто, част от които по-големите деца оцветиха с различни бои / в къщи/, а останалите ние направихме с техниката декупаж. С тях украсихме дърво, което поставихме пред входа на читалището, за да донесе усмивки и свежо настроение на всички .

**19.04.2020 год.** Великден. В инициативата "Весел и вкусен Великден – боядисване на яйца, направа на козунаци и сладки" се включиха част от Клуба за народни танци "Павелски мераклии" и няколко от нашите малки приятели. Помолихме ги да споделят как протича подготовката за празника в семействата им. Със снимки от техните сладки занимания се опитахме да направим празника по слънчев!

**23.04.2020 год.** СВЕТОВЕН ДЕН НА КНИГАТА!

Човек може толкова, колкото знае !

Информация за празника поднесена на страницата на читалището в фейсбук. Тази година не поканихме читатели заради пандемията.

**06.05.2020 год.** Отбелязваме Гергьовден, може би един от най-големите български празници. Името Георги е най-често срещаното мъжко име в България, изпреварващо дори Ивановците. Празникът предвещава пристигащото лято и е свързан с новата стопанска година - затова денят е изпълнен с много обичаи, свързани със земеделието, скотовъдството и здравето.

**11.05.2020 год.** Деня на библиотекаря

На 11 май цялата библиотечна гилдия се присъединява към отбелязването на празника на най-голямото светилище на българската книжнина -библиотеката, която съхранява най-старите и най-достойните образци на литературната ни съкровищница!

**24.05.2020 год**. Отбелязване на Празника на славянската писменост и култура - 24 май! Нека уважаваме и пазим своето най-голямо богатство и гордост – словото.

**01.06.2020 год.** За първи път от много години детски смях не звучи в читалището. Такава е - "извънредна" ситуацията и ние трябва да се съобразим с това. Ще има още много празници за празнуване... Но... въпреки това, не сме забравили нашите верни малки приятели. Кака Мая / нашата библиотекарка/ връчи на всички деца, взели участие в нашите индиректни инициативи по време на извънредното положение - Благодарствени грамоти и лакомства , като така се надяваме , че ще направим празникът им по усмихнат.

**24.06.2020 год.** Еньовден е.... Традицията повелява....рано лечебни билки да сберем, венец красив да сплетем за здраве... от 77 билки и половина. И тази година представители на Кметство, Читалище и Пенсионерски клуб село Павел събраха лечебни треви и красив венец сътвориха в центъра на селото, за всички вас приятели!

**В началото на месец Юни започна и Лятната ваканция в с.Павел!**На площада в селото през целият ден деца от селото и гостенчетата от града се забавляваха и играха под зоркото око на баби, представители на читалището и пенсионерският клуб в с.Павел.В условията на пандемия и при спазване изискванията за работа с деца и възрастни се провеждаха всички занимания, на открито и с ограничен брой участници.

**3.10.2020г.** Празник в село Трънчовица /родното място на известният, талантлив и незабравим актьор Григор Вачков/ Клуб за народни танци "Павелски мераклии" с ръководител Галина Бартолова взе участие в мероприятията организирани в селото.

**01.11.2020 год.** Денят на народните будители е общобългарски празник, ознаменуващ делото на българските просветители, книжовници и революционери — будители на възраждащия се национален дух, стремеж към образование и книжовност. НЧ" Изгрев - 1900" с. Павел честити на своите будители празника , пожела им най - вече здраве макар и виртуално, с оглед безопасността им тази година не ги събрахме под покрива на читалището. Отбелязахме и Петият рожден ден на Клуб за народни танци "Павелски мераклии".

**21.11.2020 год.** Всяка година на тази дата или дните около нея Кметство, Читалище и Пенсионерски клуб организират празник посветен на Денят на Християнското семейство на който се отбелязват и се празнуват и Златните сватби на семействата навършени през годината. През тази 2020 година - всички поводи отбелязвахме по - различен и по - безопасен начин, и този не направи изключение ... Припомнихме си обичаите, поздравихме се чрез глобалната мрежа , като имаме вяра и надежда, че ни предстоят едни по - хубави и по "свободни" от болести празници . На 01.11.2020г. КНТ"Павелски мераклии" наред със всички подаръци и изненади по случай Петият рожден ден от създаването си, получи един Червен японски клен - от своите приятели КНТ"Мизийци" при НЧ"Постоянство -1926"село Петко Каравелово- прекрасно разстение което ще се превърне в чудно дърво. Седмицата преди 21.11.20г. "Мераклии" засадиха дървото като си пожелаха на 10 годишнина на клуба отново да са заедно със своите приятели от село Петко Каравлово в добро здраве и семейно благополучие.

**01.12.2020год**. Виртуална Коледна изложба.

Ние от НЧ"Изгрев -1900 село Павел искахме да създадем празнично настроение в домовете Ви в условията на Пандемия. Не можахме да Ви поканим в салона на читалището, за да Ви предложим идеи за направата на коледна украса в домашни условия, за това Ви предложихме да почерпите идеи от нашата страница във фейсбук. Направихме украсите с много старание , надяваме се всеки да намери своята идея и да я сътвори дори по красива!

**07.12.2020год.**  Декември е... В последните години в началото на месец Декември Читалище, Кметство и Пенсионирски клуб организират различни събития свързани със светлите Коледни празници. Тази 2020 година обстоятелствата са малко променени заради пандемията и забраните произтичащи от нея. В петък на Света Варвара трите институциии се опитаха да внесат настроение в центъра на селото като украсиха празнично. Ние от НЧ"Изгрев - 1900" село Павел решихме да продължим празничните инициативи започнати в началото на месеца и да помогнем на част от жителите на село Павел и околността да почувстват магичния Декември въпреки ограниченията. Изработихме Коледни играчки за елха от натурални продукти, поставихме късметче и написахме послание за здраве и по-добри времена! Нашата библиотекарка Мая Николаева и още наколко приятелчета се превърнаха в джюджетата на Дядо Коледа и пръскаха Коледно вълшебство / в пълно спазване на мерките при Пандемия/. Няколко са спирките на които се спряха - Кметство, Шивашки цех, Метален цех и не на последно място Пощата на селото. Там в ролята на добрия вестоносец през цялата седмица беше Атанаска Личева, която добавяше на всеки пенсионер вземащ пенсия при нея по една коледна играчка изработена от нас с любов. Раздадохме изненади и на приятелите ни от Община Полски Тръмбеш, за МИГ Павликени - Полски Тръмбеш, за верните читатели в библиотеката и не на последно място и за нашите игриви "Павелски мераклии".

**МАТЕРИАЛНА БАЗА**

Читалищната сграда е построена и открита през 1963 год.и е добра,но изисква много средства за нейното поддържане. Фоаето на читалището не е боядисвано от 2000 год.. На 1.11.2018г. официално открит обновеният "малък" салон на НЧ "Изгрев - 1900" с.Павел - края на есента на 2017г. бе извършен ремонт на част от сградата на читалището. Подновен бе т.н. малък салон - място където се провеждат празници, събрания, избори и други събития свързани с живота на селото. Ремонтът бе възможен благодарение на съдействието на кмета на Община Полски Тръмбеш г-н Георги Чакъров и неговият екип, както и на г-жа Маринета Кузманова - председател на Общински съвет гр. Полски Тръмбеш и членовете на общинският съвет.

Читалището е построено с доброволен труд от всички Павелчани и е място в което,всеки може да влиза и развива някаква дейност. Да отворим широко вратите и в него да закипи по-оживена и ползотворна дейност. Да го превърнем в любимо място за деца,възрастни и най-вече младежите. Да подобряваме състоянието на библиотеката и самодейните състави .Да продължим и запазим традициите завещани от нашите деди и ги предаваме на младото поколение за да се съхраним като Българи. Да прославим село Павел с песни и танци така както е било в миналото.

Забележка : Докладът на Настоятелството е приет на Общо отчетно събрание проведено на 04.03.2021 год.

Председател:………………

/Катя Стамова/